
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2194 

13 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακαθορισμός τίτλου και έδρας του Τελωνείου Οι- 

νοφύτων του Νομού Βοιωτίας. 1 

Μεταβίβαση Οικονομικής Εξουσίας του Υπουργού 
Εθνικής Αμυνας στον Γενικό Διευθυντή της Γε¬ 
νικής Διεύθυνσης Οικονομικού Σχεδιασμού και 
Υποστήριξης στο αντικείμενο δαπάνες που χρη¬ 
ματοδοτούνται μέσω Προγράμματος Δημοσίων 
Επενδύσεων Π.Δ.Ε. (Εθνικοί Πόροι, Γ' ΚΠΣ, ΕΣΠΑ, 

ΣΔΙΤ). 2 

Τροποποίηση της υπ’ αριθμ. 288915/2006 απόφασης 
των Υπουργών Οικονομίας και Οικονομικών και 
Αγροτικής Ανάπτυξης και Τροφίμων «Δημιουρ¬ 
γία Βάσης Δεδομένων Βιολογικού Πολλαπλασια¬ 
στικού Υλικού και κατά παρέκκλιση έγκριση χρή¬ 
σης μη βιολογικού πολλαπλασιαστικού υλικού 
σύμφωνα με τους Κανονισμούς 2092/91/ΕΟΚ και 


1452/2003/ΕΕ» (Β' 1785). 3 

Ψήφιση Οργανισμού Εσωτερικής Υπηρεσίας του Ν.Π. 
«Κέντρο προσχολικής Αγωγής Δήμου Προσοτσά- 

νης». 4 

Έγκριση σύναψης συμβάσεων μίσθωσης έργου στη 
Δημοτική Επιχείρηση Ανάπτυξης Δήμου Περάσμα¬ 
τος. 5 

Έγκριση σύναψης συμβάσεων μίσθωσης έργου στη 
Δημοτική Επιχείρηση Αθλητισμού - Πολιτισμού - 
Τουρισμού και Ανάπτυξης Δήμου Μουρικίου Ν. Κο¬ 
ζάνης. 6 

Απόκτηση Ελληνικής Ιθαγένειας του ομογενούς ΡΙ- 
ΡΙΥΑ (ΠΙΠΙΑ) ϋΙΟΝΙδ (ΔΙΟΝΙΣ) του ΜΑΜΙΑ και της 

ΧΑΡΙΚΛΕΙΑΣ. 7 

Απόκτηση Ελληνικής Ιθαγένειας της ομογενούς 

ΡΟυΤΟΒ (ΠΟΛΙΤΙΔΗ) ΚΗΑΒΙΚϋ (ΧΑΡΙΚΛΕΙΑ). 8 

Χορήγηση άδειας λειτουργίας Οικοτροφείου Α.Μ.Ε.Α. 
στο Σωματείο Ναυτικών Γονέων παιδιών με ειδι¬ 
κές ανάγκες, «Η ΑΡΓΩ», στο Δήμο Καλυβιών Θο- 

ρικού. 9 

Τροποποίηση της απόφασης ανάθεσης αρμοδιο¬ 
τήτων και συμπλήρωση ανάθεσης οικονομικών 
αρμοδιοτήτων του Διοικητή του ΙΚΑ-ΕΤΑΜ στον 
Υποδιοικητή. 10 


ΑΠΟΦΑΣΕΙ Σ 

Αριθμ. 1106329/1030/0006Β (1) 

Ανακαθορισμός τίτλου και έδρας του Τελωνείου 
Οινοφύτων του Νομού Βοιωτίας. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της παραγράφου 10 του άρθρου 16 ν. 2873/2000 
«Φορολογικές ελαφρύνσεις και απλουστεύσεις και άλ¬ 
λες διατάξεις» (Α' 285). 

β) του άρθρου 69 του π.δ. 551/1988 «Οργανισμός Νο¬ 
μαρχιών (Οργάνωση Οικονομικών Υπηρεσιών)» (Α' 259), 
όπως έχει αντικατασταθεί με τις διατάξεις του άρθρου 
12 του π.δ.117/2006 «Αναδιοργάνωση των περιφερεια¬ 
κών Τελωνειακών Υπηρεσιών, τροποποίηση του π. δ/τος 
551/1988 (Α' 259) και άλλες οργανωτικές διατάξεις» (Α' 
117). 

γ) του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, ο οποίος κυρώθηκε 
με το «άρθρο πρώτο» του π.δ 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

2. Το υπ’ αριθμ. 729/3.5.2007 συμφωνητικό μίσθωσης 
κτιρίου στην περιοχή Οινόη του Δήμου Σχηματαρίου 
για τη στέγαση του Τελωνείου Οινοφύτων. 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Ανακαθορίζουμε τον τίτλο του Τελωνείου Οινο- 
φύτων, όπως αυτός έχει καθορισθεί με τις διατάξεις 
της παρ. 2 του άρθρου 69 του π.δ. 551/1988, όπως έχει 
τροποποιηθεί και ισχύει, από «Τελωνείο Οινοφύτων» σε 
«Τελωνείο Οινόης». 

2. Ανακαθορίζουμε την έδρα του Τελωνείου Οινοφύ- 
των, όπως αυτή έχει καθορισθεί με τις διατάξεις της 
παραγράφου 2 του άρθρου 69 του π.δ. 551/1988, όπως 
έχει τροποποιηθεί και ισχύει, από το Δήμο Οινοφύτων 
(Νομού Βοιωτίας) στον οικισμό «Οινόη» του Δήμου Σχη¬ 
ματαρίου (Νομού Βοιωτίας). 

3. Η ισχύς της παρούσας απόφασης αρχίζει από τις 
3.12.2007. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2007 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. Φ.092/4/134146 (2) 

Μεταβίβαση Οικονομικής Εξουσίας του Υπουργού Εθνι¬ 
κής Αμυνας στον Γ ενικό Διευθυντή της Γ ενικής Δι¬ 
εύθυνσης Οικονομικού Σχεδιασμού και Υποστήριξης 
στο αντικείμενο δαπάνες που χρηματοδοτούνται 
μέσω Προγράμματος Δημοσίων Επενδύσεων Π.Δ.Ε. 
(Εθνικοί Πόροι, Γ ΚΠΣ, ΕΣΠΑ, ΣΔΙΤ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α) Του άρθρου 19 του ν.δ. 721/1970 «Περί Οικονομικής 
Μέριμνας και Λογιστικού των Ε.Δ» (ΦΕΚ 251 Α'). 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

γ) Του ν. 2292/1995 Οργάνωση και Λειτουργία Υπουρ¬ 
γείου Εθνικής Αμυνας, διοίκηση και έλεγχος των Ενό¬ 
πλων Δυνάμεων και άλλες διατάξεις»(ΦΕΚ Α' 35). 

δ) Του άρθρου 72 του ν. 3433/2006 περί «Προμηθει¬ 
ών Αμυντικού Υλικού των Ενόπλων Δυνάμεων «(ΦΕΚ 
Α' 20). 

ε) Του π.δ. 73/2006 «Διάρθρωση, αρμοδιότητες και 
στελέχωση των Γ ενικών Διευθύνσεων: α) Οικονομικού 
Σχεδιασμού και Υποστήριξης, β) Αμυντικών Εξοπλισμών 
και Επενδύσεων και γ) Πολιτικής Εθνικής Άμυνας και 
Διεθνών Σχέσεων του Υπουργείου Εθνικής Αμυνας» 
(ΦΕΚ Α' 76), όπως τροποποιήθηκε και ισχύει με το π.δ. 
70/2007 (ΦΕΚ Α'85). 

στ) Της υπ’ αριθμ. 249137/20.9.2007 απόφασης ΥΕΘΑ 
«Μεταβίβαση αρμοδιοτήτων Υπουργού Εθνικής Αμυνας 
στο Γ ενικό Διευθυντή της Γ ενικής Διεύθυνσης Οικονομι¬ 
κού Σχεδιασμού και Υποστήριξης» (ΦΕΚ Β' 1933). 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Αρθρο 1 

1. Για τις δαπάνες προμήθειας υλικών, παροχής υπη- 
ρεσιών/εργασιών και εκτέλεσης έργων που χρηματο¬ 
δοτούνται μέσω του Προγράμματος Δημοσίων Επενδύ¬ 
σεων Π.Δ.Ε. (ΕΣΠΑ, Εθνικοί πόροι, Γ' ΚΠΣ, ΣΔΙΤ), εφόσον 
ο προϋπολογισμός του έργου, της προμήθειας κ.λ.π. 
υπερβαίνει το ποσό του ενός εκατομμυρίου (1.000.000) 
ευρώ στην περίπτωση διενέργειας διαγωνισμού ή το 
ποσό των πεντακοσίων χιλιάδων (500.000) ευρώ, χω¬ 
ρίς να προηγηθεί διαγωνισμός, η εντολή προμήθειας 
ή δημοπράτησης έργου, ο τρόπος πραγματοποίησης 
της προμήθειας ή δημοπράτησης έργου, η έκδοση κα- 
τακυρωτικής απόφασης, η απόφαση έγκρισης ποινικών 
ρητρών και η απόφαση τροποποίησης της σύμβασης 
διατηρείται από τον ΥΕΘΑ. 

2. Εφόσον ο προϋπολογισμός του έργου, της προμή¬ 
θειας κ.λ.π. δεν υπερβαίνει το ποσό του ενός εκατομ¬ 
μυρίου (1.000.000) ευρώ στην περίπτωση διενέργειας 
διαγωνισμού ή το ποσό των πεντακοσίων χιλιάδων 


(500.000) ευρώ, χωρίς να προηγηθεί διαγωνισμός, η οι¬ 
κονομική εξουσία μεταβιβάζεται στον Γ ενικό Διευθυντή 
της Γενικής Διεύθυνσης Οικονομικού Σχεδιασμού και 
Υποστήριξης. 

Αρθρο 2 

Η οικονομική εξουσία για την υπογραφή αποφάσεων 
κατανομής χρηματοδότησης από το λογαριασμό οι¬ 
κείας Συλλογικής απόφασης Έργου (ΣΑΕ) του ΥίΙΕΘΑ 
σε επιμέρους λογαριασμούς έργων του Προγράμματος 
Δημόσιων Επενδύσεων (Π.Δ.Ε.) του ΥΠΕΘΑ, ανεξαρτήτως 
ποσού, μεταβιβάζεται στον Γ ενικό Διευθυντή της Γ ενικής 
Διεύθυνσης Οικονομικού Σχεδιασμού και Υποστήριξης. 

Άρθρο 3 

Η οικονομική εξουσία για τον διορισμό, αντικατάσταση 
των υπολόγων διαχειριστών έργων, προμηθειών κ.λ.π. 
που χρηματοδοτούνται μέσω Π.Δ.Ε (Προγράμματος 
Δημοσίων Επενδύσεων) - Ευρωπαϊκών Αναπτυξιακών 
Προγραμμάτων μεταβιβάζεται στον Γενικό Διευθυντή 
της Γενικής Διεύθυνσης Οικονομικού Σχεδιασμού και 
Υποστήριξης. 

Αρθρο 4 

Η παρούσα απόφαση ισχύει ένα μήνα μετά την ημε¬ 
ρομηνία δημοσίευσής της στην Εφημερίδα της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2007 

Ο ΥΠΟΥΡΓΟΣ 

ΕΥΑΓΓΕΛΟΣ - ΒΑΣΙΛΕΙΟΣ I. ΜΕΪΜΑΡΑΚΗΣ 
-♦- 

Αριθμ. 332278 (3) 

Τροποποίηση της υπ’ αριθμ. 288915/2006 απόφασης των 
Υπουργών Οικονομίας και Οικονομικών και Αγρο¬ 
τικής Ανάπτυξης και Τροφίμων «Δημιουργία Βάσης 
Δεδομένων Βιολογικού Πολλαπλασιαστικού Υλικού 
και κατά παρέκκλιση έγκριση χρήσης μη βιολογικού 
πολλαπλασιαστικού υλικού σύμφωνα με τους Κανο¬ 
νισμούς 2092/91/ΕΟΚ και 1452/2003/ΕΕ» (Β' 1785). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις 

α) Του άρθρου 1 παρ. 1,2 και 3 του ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως η παρ. 1 έχει 
τροποποιηθεί με το άρθρο 6 παρ. 1 του ν. 1440/1984 (Α' 
70) και του άρθρου 3 του ν. 1338/1983, όπως αυτό αντικα- 
ταστάθηκε από το άρθρο 65 του ν. 1892/1990 (Α' 101). 

β) Του άρθρου 22 παρ. 3 του ν. 992/1979 «Περί οργα- 
νώσεως των διοικητικών υπηρεσιών για την εφαρμογή 
της συνθήκης προσχώρησης της Ελλάδος στις Ευρω¬ 
παϊκές Κοινότητες και ρύθμιση συναφών θεσμικών και 
οργανωτικών θεμάτων» (Α' 280). 

γ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που τέθηκε σε 
ισχύ με το πρώτο άρθρο του υπ’ αριθμ. 63/2005 Προε¬ 
δρικού Διατάγματος «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (Α' 98). 

2. Τον Καν. (ΕΟΚ) υπ’ αριθμ. 2092/1991 του Συμβου¬ 
λίου (Ε 198) «Περί του βιολογικού τρόπου παραγωγής 
γεωργικών προϊόντων και των σχετικών ενδείξεων στα 
γεωργικά προϊόντα και στα είδη διατροφής». 

3. Τον Καν. 1452/2003 της Επιτροπής (Ε 206), «Για δι¬ 
ατήρηση της παρέκκλισης που προβλέπεται από το 
άρθρο 6 παράγραφος 3 στοιχείο α) του Καν. (ΕΟΚ) υπ’ 
αριθμ. 2092/1991 του Συμβουλίου όσον αφορά ορισμένες 
ποικιλίες σπόρων προς σπορά και το πολλαπλασιαστικό 
υλικό και την καθιέρωση διαδικαστικών κανόνων και 
κριτηρίων σχετικά με αυτή την παρέκκλιση». 

4. Το ν. 1564/1985 «Οργάνωση παραγωγής και εμπορίας 
του πολλαπλασιαστικού υλικού φυτικών ειδών» (Α' 164), 
όπως ισχύει. 

5. Την υπ’ αριθμ. 245090/2006 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομίας και Οικονομικών, Αγροτικής Ανά¬ 
πτυξης και Τροφίμων «Καθορισμός συμπληρωματικών 
μέτρων για την εφαρμογή του Καν. (ΕΟΚ) 2092/1991 του 
Συμβουλίου «Περί του βιολογικού τρόπου παραγωγής 
γεωργικών προϊόντων και των σχετικών ενδείξεων στα 
γεωργικά προϊόντα και στα είδη διατροφής ως έχει 
τροποποιηθεί και ισχύει»» (Β' 157). 

6. Την υπ’ αριθμ. 303206/26.05.1997 απόφαση του 
Υπουργού Γεωργίας «Προϋποθέσεις χορήγησης αδει¬ 
ών επιχείρησης εμπορίας πολλαπλασιαστικού υλικού» 
(Β'461), όπως ισχύει. 

7. Την υπ’ αριθμ. Υ265 κοινή απόφαση του Πρωθυ¬ 
πουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Κωνσταντίνο Κιλ- 
τίδη» (Β' 2016). 

8. Το γεγονός ότι από τις διατάξεις της παρούσας 
απόφασης δεν προκύπτει δαπάνη σε βάρος του κρατι¬ 
κού προϋπολογισμού, αποφασίζουμε: 

Άρθρο 1 

Η υπ’ αριθμ. 288915/27.11.2006 κοινή υπουργική απόφα¬ 
ση τροποποιείται ως ακολούθως: 

Η παράγραφος 1 του άρθρου 3 αντικαθίσταται ως εξής: 

«1. Οι προμηθευτές σπόρων προς σπορά ποικιλιών καλ¬ 
λιεργούμενων φυτικών ειδών ή/και κονδύλων ποικιλιών 
πατάτας προς φύτευση που παράγονται με τη βιολογική 
μέθοδο του άρθρου 6 παράγραφος 2 του Κανονισμού 
2092/91/ΕΟΚ, δύνανται να εμπορεύονται ως βιολογικό 
το ανωτέρω πολλαπλασιαστικό υλικό, εφόσον έχει κα¬ 
ταχωριστεί στην ηλεκτρονική βάση δεδομένων. Απαγο¬ 
ρεύεται η εμπορία σπόρων καλλιεργούμενων φυτικών 
ειδών ή κονδύλων ποικιλιών πατάτας προς φύτευση 
ως βιολογικό πολλαπλασιαστικό υλικό όταν δεν έχει 
παραχθεί βάσει της ισχύουσας εθνικής και Κοινοτικής 
νομοθεσίας για τη σποροπαραγωγή.» 

Αρθρο 2 

Η απόφαση αυτή αρχίζει να ισχύει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΚΩΝΣΤΑΝΤΙΝΟΣ ΚΙΛΤΙΔΗΣ 


Αριθμ. 6466 (4) 

Ψήφιση Οργανισμού Εσωτερικής Υπηρεσίας του Ν.Π. 
«Κέντρο προσχολικής Αγωγής Δήμου Προσοτσά- 
νης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ 
ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) του άρθρου 10 του ν. 3584/2007 

β) των άρθρων 75, 234 και 240 του Δ.Κ.Κ. (ν. 3463/ 
2006). 

2. Την υπ’ αριθμ. 15/2007 απόφαση του Διοικητικού 
Συμβουλίου του Ν.Π. «Κέντρο προσχολικής Αγωγής Δή¬ 
μου Προσοτσάνης». 

3. Την υπ’ αριθμ. 155/2007 απόφαση - γνωμοδότηση 
του Δημοτικού Συμβουλίου Προσοτσάνης. 

4. Την υπ’ αριθμ. 40/2007 απόφαση γνωμοδότηση 
του Υπηρεσιακού Συμβουλίου του άρθρου 5 του ν. 
3584/2007. 

5. Την υπ’ αριθμ. 2550/1.10.2003 απόφαση του Γενικού 
Γραμματέα Περιφέρειας περί μεταβίβασης αρμοδιοτή¬ 
των και παροχής εξουσίας υπογραφής «Με εντολή του» 
όπως τροποποιήθηκε μεταγενέστερα, αποφασίζουμε: 

Εγκρίνουμε την υπ’ αριθμ. 15/2007 απόφαση του Δι¬ 
οικητικού Συμβουλίου του Ν.Π. Κέντρο προσχολικής 
Αγωγής Δήμου Προσοτσάνης με την οποία ψηφίζεται 
ο Ο.Ε.Υ. του Ν.Π. του Δήμου. 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΝΟΜΙΚΟΥ ΠΡΟΣΩΠΟΥ ΜΕ ΤΗΝ ΕΠΩΝΥΜΙΑ 

«Κέντρο προσχολικής Αγωγής Δήμου Προσοτσάνης 

Αρθρο 1 

Το νεοσυσταθέν Ν.Π.Δ.Δ. Δήμου Προσοτσάνης έχει 
τίτλο: ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ ΔΗΜΟΥ ΠΡΟ- 
ΣΟΤΣΑΝΗΣ δυναμικότητας 250 νηπίων. 

Άρθρο 2 

Διάρθρωση Υπηρεσιών 

Οι Υπηρεσίες του Νομικού Προσώπου του Κέντρου 
Προσχολικής Αγωγής Δήμου Προσοτσάνης λειτουργούν 
σε επίπεδο Διεύθυνσης με τα παρακάτω Τμήματα και 
Αυτοτελή Γ ραφεία. 

1. ΤΜΗΜΑ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ ΣΤΗΡΙΞΗΣ - 
ΓΡΑΦΕΙΟ ΔΙΟΙΚΗΣΗΣ. 

2. ΤΜΗΜΑ ΠΡΟΣΧΟΛΙΚΗΣ ΑΓΩΓΗΣ - ΑΥΤΟΤΕΛΕΣ 
ΓΡΑΦΕΙΟ Α' ΠΑΙΔΙΚΟΥ ΣΤΑΘΜΟΥ ΠΡΟΣΟΤΣΑΝΗΣ - 
ΑΥΤΟΤΕΛΕΣ ΓΡΑΦΕΙΟ Β’ΠΑΙΔΙΚΟΥ ΣΤΑΘΜΟΥ ΠΡΟΣΟ¬ 
ΤΣΑΝΗΣ - ΑΥΤΟΤΕΛΕΣ ΓΡΑΦΕΙΟ ΠΑΙΔ. ΣΤΑΘΜΟΥ ΚΟΚ- 
ΚΙΝΟΓΕΙΩΝ - ΑΥΤΟΤΕΛΕΣ ΓΡΑΦΕΙΟ ΠΑΙΔ. ΣΤΑΘΜΟΥ 
ΜΙΚΡΟΠΟΛΗΣ - ΑΥΤΟΤΕΛΕΣ ΓΡΑΦΕΙΟ ΠΑΙΔ. ΣΤΑΘΜΟΥ 
ΠΕΤΡΟΥΣΑΣ. 

Άρθρο 3 

Αρμοδιότητες Διεύθυνσης, Τμημάτων και Γραφείου 

Α) Η Διεύθυνση εποπτεύει, συντονίζει και κατευθύ¬ 
νει το έργο των Τμημάτων και γενικά μεριμνά για την 
εύρυθμη λειτουργία τους σύμφωνα με τον ισχύοντα 
κανονισμό. 

Β) Τα Αυτοτελή Γραφεία του Κ.Π.Α. επιμελούνται την 
παροχή σύγχρονης προσχολικής αγωγής στα φιλοξε¬ 
νούμενα νήπια σε συνεργασία με το προσωπικό των 
Τ μημάτων. 

Γ) Το Γραφείο Διοικητικής - Οικονομικής Στήριξης 
επιμελείται τις κάθε είδους διοικητικές και οικονομι¬ 
κές εργασίες του Νομικού Προσώπου των Αυτοτελών 
Γ ραφείων του Κέντρου Προσχολικής Αγωγής Δήμου 
Προσοτσάνης. 

Αρθρο 4 

Καθήκοντα Προϊσταμένου Διεύθυνσης 

1 .Είναι αρμόδιος και επιμελείται σε συνεργασία με 
τους Παιδαγωγούς των Αυτοτελών Γ ραφείων την εφαρ¬ 
μογή των σύγχρονων απόψεων της Παιδαγωγικής και 
της Ψυχολογίας. 

2. Φροντίζει για την πιστή εφαρμογή της κείμενης 
νομοθεσίας, του κανονισμού λειτουργίας του Κ.Π.Α., των 
εγκυκλίων και οδηγιών του Υπουργείου και για την πιστή 
εφαρμογή των αποφάσεων του Δ.Σ. 

3. Είναι υπεύθυνος για την προμήθεια και τον έγκαι¬ 
ρο εφοδιασμό των Γ ραφείων με τα αναγκαία τρόφιμα 
και λοιπά υλικά που είναι απαραίτητα για την εύρυθμη 
λειτουργία του. 

4. Προΐσταται όλων των υπαλλήλων του Ν.Π. ασκώντας 
τις προβλεπόμενες από τις κείμενες διατάξεις αρμοδιό¬ 
τητες, παρακολουθεί και συντονίζει το έργο τους, ανά¬ 
λογα προς τις ανάγκες που προκύπτουν κάθε φορά. 

5. Είναι αρμόδιος για την εύρυθμη λειτουργία των 
Τμημάτων και Γραφείων. 

6. Εισηγείται στον Πρόεδρο του Δ.Σ. κάθε θέμα που 
αφορά στην λειτουργία, το προσωπικό, τους γονείς και 
την υλικοτεχνική υποδομή των Γ ραφείων. 

α. Τον αριθμό και τις ειδικότητες του προσωπικού που 
είναι αναγκαίο προκειμένου να διασφαλιστεί η εύρυθμη 
λειτουργία τους. 

β. Το παιδαγωγικό υλικό και τον πόσης φύσεως εξο¬ 
πλισμό. 

γ. Τις απαραίτητες εργασίες για την επισκευή και 
συντήρηση των κτηριακών εγκαταστάσεων. 

δ. Την επιμόρφωση του προσωπικού[με την συμμετοχή 
του σε Συνέδρια-Σεμινάρια κ.λ.π.] 

7. Εγκρίνει και υπογράφει τα αιτήματα των προϊσταμέ¬ 
νων που αφορούν στις ανάγκες των Γ ραφείων τους. 

8. Συνεργάζεται αρμονικά με το Γ ραφείο Διοικητικής - 
Οικονομικής Στήριξης το οποίο οφείλει να παρέχει κάθε 
στοιχείο για να διασφαλιστεί η εύρυθμη λειτουργία των 
Τμημάτων και η επίτευξη του σκοπού και των στόχων 
τους. 

9. Τηρεί την σφραγίδα του Ν.Π. και την αλληλογραφία 
του. 

10. Επιβλέπει την τήρηση όλων των απαραίτητων βι¬ 
βλίων. 

11. Ελέγχει τις καταστάσεις μισθοδοσίας, τα χρηματικά 
εντάλματα και τα λοιπά παραστατικά πριν υπογραφούν 
από τον Πρόεδρο. 

Αρθρο 5 

Καθήκοντα Προϊσταμένου 
Τμήματος Προσχολικής Αγωγής 

1. Ευθύνεται για την εύρυθμη λειτουργία του Τμήματος 
και την τήρηση του Κανονισμού Λειτουργίας. 

2. Ευθύνεται για την παροχή σωστής προσχολικής 
αγωγής στα φιλοξενούμενα νήπια σε συνεργασία με 
το Παιδαγωγικό Προσωπικό. 

3. Εποπτεύει όλο το προσωπικό του Τμήματος για την 
σωστή εκτέλεση των καθηκόντων του. 


4. Εισηγήται στην Διεύθυνση τις ανάγκες του Τ μήμα¬ 
τος σε προσωπικό και πόσης φύσεως εξοπλισμό καθώς 
και την επιμόρφωση του προσωπικού [με την συμμετοχή 
του σε Συνέδρια - Σεμινάρια κ.λ.π. 

5. Είναι υπεύθυνος για τις συγκεντρώσεις προσωπικού 
και γονέων. 

6. Τηρεί όλα τα απαραίτητα βιβλία. 

Άρθρο 6 

Καθήκοντα Προϊσταμένου Γραφείου Διοικητικής- 
Οικονομικής Στήριξης 

1. Ενημερώνεται από την Διευθύντρια του Κέντρου 
Προσχολικής Αγωγής για τις πόσης φύσεως κτηριακές 
και λοιπές ανάγκες των Τμημάτων [επισκευές-εξοπλι- 
σμός κ.λ.π.] και προβαίνει στις απαραίτητες ενέργειες 
για την υλοποίηση τους. 

2. Είναι υπεύθυνος για την προμήθεια και τον έγκαι¬ 
ρο εφοδιασμό του Τμήματος με τα αναγκαία τρόφιμα 
και λοιπά υλικά που είναι απαραίτητα για την εύρυθμη 
λειτουργία του. 

3. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

4. Συντάσσει μισθοδοτικές καταστάσεις του προσω¬ 
πικού και φροντίζει για την εκκαθάριση μισθών, επιδο¬ 
μάτων, προσαυξήσεων, κ.λ.π. του προσωπικού. 

5. Συνεργάζεται με την Διευθύντρια για την κατάρτιση 
του προϋπολογισμού, απολογισμού και ισολογισμού. 

6. Αντικαθιστά τον Δ/ντή σε περίπτωση αδειών κ.λ.π. 

7. Τηρεί όλα τα απαραίτητα βιβλία ,καθώς και την 
σφραγίδα του Ν. Προσώπου, σε περίπτωση απουσίας 
του Δ/ντού. 

8. Είναι υπεύθυνος για την αλληλογραφία του Ν. Προ¬ 
σώπου. 

Αρθρο 7 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 
Θέσεις μία [1] με βαθμό Γ'-Α' 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις δώδεκα [12] με βαθμό Δ'-Α' 

3. ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις μία [1] με βαθμό Δ'-Α' 

4. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟ¬ 
ΚΟΜΩΝ 

Θέσεις πέντε [5] με βαθμό Δ'-Α' 

5. ΚΛΑΔΟΣ ΔΕ 32 ΜΑΓΕΙΡΩΝ 
Θέσεις πέντε [5] με βαθμό Δ'-Α' 

6. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις δέκα [10] με βαθμό Ε'-Β' 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α. ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ [Προσωρινός] 

Θέσεις δύο [2] 

2. ΤΕ ΝΗΠΙΑΓΩΓΩΝ [Προσωρινός] 

Θέσεις δύο [2] 

3. ΤΕ ΒΡΕΦΟΝΗΠΙΟΚΟΜΙΑΣ 
Θέσεις έξι [6] 

4. ΥΕ 14 ΜΑΓΕΙΡΩΝ 
Θέσεις τρεις [3] 

5. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις δύο [2] 

Γ. ΕΠΟΧΙΑΚΟ ΠΡΟΣΩΠΙΚΟ 

Θέσεις δέκα [10] 

ΠΡΑΚΤΙΚΗ ΑΣΚΗΣΗ ΣΠΟΥΔΑΣΤΩΝ Τ.Ε.Ι. 

Θέσεις δύο [2] 

Οι θέσεις των κλάδων ΠΕ Νηπιαγωγών [προσωρινός] 
και ΤΕ Νηπιαγωγών [προσωρινός] μετατρέπονται μόλις 
κενωθούν με οποιονδήποτε τρόπο σε θέσεις του Κλά¬ 
δου ΤΕ9 Βρεφονηπιοκομίας σύμφωνα με τις διατάξεις 
του άρθρου 35 του ν. 2646/1998. 

Αρθρο 8 

Προϊστάμενοι Υπηρεσιακών μονάδων 

Κατά το διάστημα κατά το οποίο θα υπηρετούν στο 
Νομικό Πρόσωπο υπάλληλοι του κλάδου ΠΕ Νηπιαγωγών 
[προσωρινός], ΤΕ Νηπιαγωγών [προσωρινός] και ΤΕ Βρεφο¬ 
νηπιοκομίας ως Προϊστάμενοι των Τμημάτων του Κέντρου 
Προσχολικής Αγωγής Δήμου Προσοτσάνης ,του Γ ραφείου 
Διοικητικής - Οικονομικής Στήριξης και της Διεύθυνσης 
των Τμημάτων και των Αυτοτελών Γ ραφείων, επιλέγονται 
από τους Κλάδους ΠΕ Νηπιαγωγών [προσωρινός], ΤΕ Νη¬ 
πιαγωγών [προσωρινός] και ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων 
Προϊστάμενοι κρίνονται κατ’ αποκλειστικότητα υπάλ¬ 
ληλοι του κλάδου ΤΕ9 Βρεφονηπιοκομίας. 

Αρθρο 9 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τις άδειες, τις με¬ 
ταβολές της υπηρεσιακής κατάστασης , το προβάδισμα, 
τις ηθικές αμοιβές, τα πειθαρχικά αδικήματα, τη λύση 
της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες Διατάξεις. 

Αρθρο 10 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας Θέσεις κατά Κλάδο καλύπτουν όλους 
τους εργαζόμενους στο Νομικό Πρόσωπο ανεξαρτήτως 
σχέσης εργασίας καθώς και ορισμένο αριθμό επιπλέον 
θέσεων για την κάλυψη των υφιστάμενων και μελλοντι¬ 
κών αναγκών του Νομικού Προσώπου. 

Προϊστάμενοι Διευθύνσεων και Τμημάτων ορίζονται 
πάντα με απόφαση του Προέδρου του Δ.Σ., οι κρινόμενοι 
από το Υπηρεσιακό Συμβούλιο υπάλληλοι αναπληρούμε- 
νοι σε περίπτωση απουσίας τους ή κωλύματος από τον 
αρχαιότερο κατά βαθμό της αυτής Υπηρεσίας. 

Κάθε άλλη λεπτομέρεια λειτουργίας των επί μέρους 
Υπηρεσιών μη προβλεπόμενη από τον παρόντα Οργα¬ 
νισμό ρυθμίζεται με τον Κανονισμό Λειτουργίας του 
Νομικού Προσώπου. 

Από την ψήφιση του παραπάνω Ο.Ε.Υ. προκαλείται 
δαπάνη σε βάρος του προϋπολογισμού οικ. έτους 
2007 ο οποίος ενισχύεται από τους ΚΑΠ, τροφεία κ.λ.π. 
1.099.506,70 ευρώ εφόσον προσληφθούν όλοι και για 
τα επόμενα οικονομικά έτη το ύψος της δαπάνης δεν 
μπορεί να προσδιορισθεί. 

Η ισχύς του παρόντος Οργανισμού αρχίζει από τη 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 25 Οκτωβρίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
Μ. ΠΑΠΑΔΗΜΗΤΡΙΟΥ 


Αριθμ. 106041/7903 (5) 

Έγκριση σύναψης συμβάσεων μίσθωσης έργου στη 
Δημοτική Επιχείρηση Ανάπτυξης Δήμου Περάσματος. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/8.10.1997 τ.Α'). 

2. Τις διατάξεις του άρθρου 14 του ν. 2190/1994 (ΦΕΚ 
28/3.3.1994 τ.Αή όπως τροποποιήθηκαν και συμπλη¬ 
ρώθηκαν με αυτές του άρθρου 1 του ν. 2527/1997 
και του άρθρου 21 του ν. 2190/1994 όπως ισχύει βά¬ 
σει των διατάξεων της παρ. 15β του άρθρου 20 του 
ν. 2783/1999. 

3. Το υπ’ αριθμ. 14196/4.4.2003 έγγραφο του Υπουργεί¬ 
ου Εσωτερικών Δημόσιας Διοίκησης και Αποκέντρωσης 
«περί προγραμματισμού προσλήψεων στις επιχειρή¬ 
σεις των Ο.Τ.Α» με βάση την Π.Υ.Σ. 55/1998 (ΦΕΚ 252/ 
Α71998). 

4. Τον κανονισμό λειτουργίας των Υπηρεσιών της Επι¬ 
χείρησης ΔΕΠΑΝΑ. 

5. Την γνωμοδότηση του Δικηγόρου Χαρίση Ευαγ¬ 
γέλου. 

6. Την υπ’ αριθμ. 6/2007 απόφαση του Διοικητικού 
Συμβουλίου της ΔΕΠΑΝΑ. 

7. Τη θετική εισήγηση του Δημάρχου Περάσματος, 
αποφασίζουμε: 

Εγκρίνουμε τη σύναψη σύμβασης μίσθωσης έργου 
πέντε (5) ατόμων στη Δημοτική Επιχείρηση Ανάπτυξης 
του Δήμου Περάσματος για χρονικό διάστημα 8 μηνών, 
των εξής ειδικοτήτων: 

• Δύο (2) άτομα, εργάτες γενικών εργασιών (ΥΕ), με 
συνολική αμοιβή 9.000 € ο καθένας. 

• Ένας (1) ηλεκτρολόγος (ΔΕ) με συνολική αμοιβή 
8.200 €. 

• Ένας (1) Τοπογράφος Μηχανικός (ΤΕ) με συνολική 
αμοιβή 7.200 €. 

• Ένας (1) χειριστής μηχανημάτων (ΔΕ) με συνολική 
αμοιβή 9.000 €. 

Η δαπάνη για την αμοιβή των ανωτέρω θα βαρύνει 
τον ΚΑ 61.93 του προϋπολογισμού έτους 2007 της εν 
λόγω επιχείρησης. 

Η ανωτέρω σχέση εργασίας αποτελεί γνήσια σύμβαση 
έργου και δεν υποκρύπτει εξαρτημένη εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 30 Οκτωβρίου 2007 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 102366/11441 (6) 

Έγκριση σύναψης συμβάσεων μίσθωσης έργου στη Δη¬ 
μοτική Επιχείρηση Αθλητισμού - Πολιτισμού - Τουρι¬ 
σμού και Ανάπτυξης Δήμου Μουρικίου Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις: 

α) Του νόμου 2503/1997. 

β) Των άρθρων 148 και 149 του ν. 3463/2006. 

γ) Του άρθρου 6 του ν. 2527/1997. 

2) Το υπ’ αριθμ. οικ. 14196/4.4.2003 έγγραφο του ΥΠΕΣ- 
ΔΔΑ, περί προσλήψεων προσωπικού στις Επιχειρήσεις 
των ΟΤΑ για το έτος 2003. 

3) Το υπ’ αριθμ. οικ. 8907/14.2.2007 έγγραφο του ΥΠΕΣ- 
ΔΔΑ περί Προγραμματισμού Προσλήψεων προσωπικού 
έτους 2007 στους ΟΤΑ Α' και Β' βαθμού. 

4) Την υπ’ αριθμ. 14/2007 απόφαση του Διοικητικού 
Συμβουλίου της Επιχείρησης, περί πρόσληψης προσω¬ 
πικού με σύμβαση μίσθωσης έργου. 

5) Την υπ’ αριθμ. 7205/25.10.2007 Εισήγηση της Δημάρ¬ 
χου Μουρικίου, περί πρόσληψης προσωπικού με σύμβα¬ 
ση μίσθωσης έργου στη Δημοτική Επιχείρηση. 

6) Τον Εσωτερικό Κανονισμό της Δημοτικής Επιχεί¬ 
ρησης Αθλητισμού - Πολιτισμού - Τουρισμού και Ανά¬ 
πτυξης του Δήμου Μουρικίου Ν. Κοζάνης. 

7) Την από 1.10.2007 βεβαίωση πίστωσης της Επιχεί¬ 
ρησης, περί ύπαρξης εγγεγραμμένης πίστωσης στον 
τρέχοντα προϋπολογισμό έτους 2007 της Δημοτικής 
Επιχείρησης Αθλητισμού - Πολιτισμού - Τουρισμού και 
Ανάπτυξης του Δήμου Μουρικίου Ν. Κοζάνης. 

8) Τη βεβαίωση του Δικηγόρου του Δήμου Μουρικίου, 
Παπαδόπουλου Δημητρίου, ότι πρόκειται για γνήσιες 
συμβάσεις μίσθωσης έργου, οι οποίες δεν υποκρύπτουν 
σχέση εξαρτημένης εργασίας, αποφασίζουμε: 

Την έγκριση της υπ’ αριθμ. 14/2007 απόφασης του Δ.Σ. 
της Δημοτικής Επιχείρησης «Αθλητισμού, Πολιτισμού- 
Τουρισμού και Ανάπτυξης» του Δήμου Μουρικίου Ν. Κο¬ 
ζάνης, που αφορά στην πρόσληψη προσωπικού τριών (3) 
ατόμων, κλάδου ΥΕ Εργατών Γενικών Καθηκόντων και 
τριών (3) ατόμων, κλάδου ΔΕ Διοικητικού, με σύμβαση 
μίσθωσης έργου, χρονικής διάρκειας ενός (1) έτους, για 
την κάλυψη αναγκών της Επιχείρησης, όπως σε αυτή 
ειδικότερα αναφέρεται. 

Στον τρέχοντα προϋπολογισμό έτους 2007 της 
Δ.Ε.Α.Π.Τ.Α. Μουρικίου και συγκεκριμένα στον Κ.Α. 
60.00.00.000, ύψους 50.000,00 Ευρώ, για τη μισθοδοσία 
εκτάκτων υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 30 Οκτωβρίου 2007 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

(7) 

Απόκτηση Ελληνικής Ιθαγένειας του ομογενούς ΡΙΡΙ- 
ΥΑ ΠΙΠΙΑ) ϋΙΟΝΙδ (ΔΙΟΝΙΣ) του ΜΑΜΙΑ και της ΧΑ- 
ΡΙΚΛΕΙΑΣ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 123323/4228/29.10.2007 απόφαση του 
Γενικού Γραμματέα Περιφέρειας Δυτικής Μακεδονίας 
που εκδόθηκε σύμφωνα με τις διατάξεις του άρθρου 
1 του ν. 2790/2000 (ΦΕΚ 24 τ.Α') «Αποκατάσταση των 
παλιννοστούντων ομογενών από την τέως Σοβ,Ένωση 
και άλλες διατάξεις» και του άρθρου 76 του ν. 2910/2001 
(ΦΕΚ 91 τ.Α') «Είσοδος και παραμονή Αλλοδαπών στην 
Ελληνική Επικράτεια. Κτήση της Ελληνικής Ιθαγένειας με 
πολιτογράφηση και άλλες διατάξεις», γίνεται αποδεκτή 
η από 31.10.2006 αίτηση του ομογενούς ΡΙΡΙΥΑ (ΠΙΠΙΑ) 


ϋΙΟΝΙδ (ΔΙΟΝΙΣ) του ΜΑΜΙΑ και της ΧΑΡΙΚΛΕΙΑΣ για 
απόκτηση της Ελληνικής Ιθαγένειας. 

Ο ανωτέρω αποκτά την Ελληνική Ιθαγένεια από την 
ημερομηνία ορκωμοσίας του. 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 
-♦- 

(8) 

Απόκτηση Ελληνικής Ιθαγένειας της ομογενούς 
ΡΟΙΙΤΟδ (ΠΟΛΙΤΙΔΗ) ΚΗΑΒΙΚυ (ΧΑΡΙΚΛΕΙΑ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 124421/4258/29.10.2007 απόφαση του 
Γενικού Γραμματέα Περιφέρειας Δυτικής Μακεδονίας 
που εκδόθηκε σύμφωνα με τις διατάξεις του άρθρου 
1 του ν. 2790/2000 (ΦΕΚ 24 τ.Α') «Αποκατάσταση των 
παλιννοστούντων ομογενών από την τέως Σοβ.Ένωση 
και άλλες διατάξεις» και του άρθρου 76 του ν. 2910/2001 
(ΦΕΚ 91 τ.Α') «Είσοδος και παραμονή Αλλοδαπών στην 
Ελληνική Επικράτεια. Κτήση της Ελληνικής Ιθαγένειας 
με πολιτογράφηση και άλλες διατάξεις», γίνεται απο¬ 
δεκτή η από 31.10.2006 αίτηση της ομογενούς ΡΟίΙΤΙϋΙδ 
(ΠΟΛΙΤΙΔΗ) ΚΗΑΒΙΚϋ (ΧΑΡΙΚΛΕΙΑ) για, απόκτηση της 
Ελληνικής Ιθαγένειας. 

Η ανωτέρω αποκτά την Ελληνική Ιθαγένεια από την 
ημερομηνία ορκωμοσίας της. 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 5236/2006 (9) 

Χορήγηση άδειας λειτουργίας Οικοτροφείου Α.Μ.Ε.Α. 
στο Σωματείο Ναυτικών Γονέων παιδιών με ειδικές 
ανάγκες, «Η ΑΡΓΩ», στο Δήμο Καλυβιών Θορικού. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2218/1994 (ΦΕΚ 90/13.6.1994 τ.Β') 
«Ίδρυση Νομαρχιακής Αυτοδιοίκησης, τροποποίηση δι¬ 
ατάξεων για την Πρωτοβάθμια Αυτοδιοίκηση και την 
Περιφέρεια και άλλες διατάξεις» όπως τροποποιήθηκε 
και κωδικοποιήθηκε με το π.δ. 30/1996 και ισχύει μέχρι 
σήμερα. 

2. Την υπ’ αριθμ. 229/1995 απόφαση «Εσωτερικός Οργα¬ 
νισμός Οργάνωσης και λειτουργίας της Ν.Α. Ανατολικής 
Αττικής» (ΦΕΚ 400/1995 τ.Β') όπως τροποποιήθηκε και 
ισχύει σήμερα (ΦΕΚ 1068/28.7.2005 τ.Β'.). 

3. Τον ν. 2072/1992, άρθρα 11 και 12 σχετικά με ίδρυση - 
επωνυμία - σκοπό - λειτουργία Μονάδων Ν.Π.Ι.Δ κοινω¬ 
νικής προστασίας (ΦΕΚ 125/23.7.1992). 

4. Τον ν. 2345/12.10.1995 «Οργανωμένες υπηρεσίες πα¬ 
ροχής προστασίας από φορείς Κοιν. Πρόνοιας και άλλες 
διατάξεις» (ΦΕΚ 213/1995 τ.Α'). 

5. Τις διατάξεις του ν. 1577/1985 (ΦΕΚ 210/18.12.1985 
τ.Α') «Γενικός Οικοδομικός Κανονισμός», όπως τροπο¬ 
ποιήθηκε με τον ν. 2831/2000 (ΦΕΚ 140/13.6.2000 τ.Α') 
«Τροποποίηση των διατάξεων του ν. 1577/1985 «Γενικός 
Οικοδομικός Κανονισμός» και άλλες πολεοδομικές δι¬ 
ατάξεις». 

6. Το υπ’ αριθμ. 71/1988 π.δ. (ΦΕΚ 32/17.2.1988 τ.Α') «Κα¬ 
νονισμός Πυροπροστασίας των Κτιρίων». 

7. Την υπ’ αριθμ. 3046/304 υπουργική απόφαση της 
30.1/3.2.1989 (ΦΕΚ 59/Δ/3.2.1989 τεύχος Δ') «Κτιριοδομικός 
Κανονισμός». 

8. Την υπ’ αριθμ. οικ. 52487/2002 υπουργική απόφαση 
(ΦΕΚ 18/15.1.2002 τ.Β') «Ειδικές ρυθμίσεις για την εξυπη¬ 
ρέτηση ΑΜΕΑ σε υφιστάμενα κτίρια». 

9. Τα υπ’ αριθμ. οικ. 1412/27.3.2006, οικ. 3014/29.6.2006 
και 3453/22.8.2006 έγγραφα μας και τα υπ’ αριθμ. 
Π3β/Φ.ΟΕΣΜ/Γ.Π 78515/21.7.2006 και Π3β/Φ.ΟΕΣΜ/Γ.Π 
103437/8.9.2006 απαντητικά έγγραφα του Υπ. Υγείας 
και Κοιν. Αλληλεγγύης σχετικά με τους όρους και τις 
προϋποθέσεις λειτουργίας Οικοτροφείου. 

10. Το υπ’ αριθμ. οικ. 398/24.1.2007 έγγραφο της Υπη¬ 
ρεσίας μας προς το Υπουργείο Υγείας και Κοινωνι¬ 
κής Αλληλεγγύης και το υπ’ αριθμ. Π3β/Φ.Γεν/ΓΠοικ. 
126833/8.10.2007 απαντητικό έγγραφο του Υπουργείου 
Υ.Κ.Α, που αφορά έγκριση προσωπικού. 

11. Την υπ’ αριθμ. 1489 /16.9.2002 απόφαση Νομάρχη 
Ανατολικής Αττικής χορήγησης άδειας ίδρυσης Οικο¬ 
τροφείου ΑΜΕΑ, στο Σωματείο Ναυτικών Γονέων παι¬ 
διών με ειδικές ανάγκες, «ΑΡΓΩ». 

12. Την υπ’ αριθμ. 822Ζ'/20.11.2006 αίτηση του νόμι¬ 
μου εκπροσώπου του εν λόγω Οικοτροφείου, με την 
οποία α) ζητείται η χορήγηση άδειας λειτουργίας για 
το ανωτέρω Οικοτροφείο, το οποίο βρίσκεται στη θέση 
Όλυμπος της επαρχιακής οδού Κορωπίου - Κερατέας 
του Δήμου Καλυβιών Θορικού και β) προσκομίζονται 
συμπληρωματικά ζητηθέντα δικαιολογητικά. 

13. Τις υπ’ αριθμ. 1828/11.4.2007, 3121/20.6.2007, 3415/ 
9.7.2007, 4207/6.9.2007 και 4427/20.9.2007, 5156/26.10.2007 
νέες αιτήσεις του Οικοτροφείου και την προσκόμιση 
συμπληρωματικών ζητηθέντων δικαιολογητικών. 

14. Την υπ’ αριθμ. 67/02 οικοδομική άδεια. 

15. Το από 17.10.2007 πρακτικό αυτοψίας της αρμόδιας 
Επιτροπής, η οποία επισκέφθηκε τις κτιριακές εγκα¬ 
ταστάσεις της παραπάνω Μονάδας για τον ως άνω 
σκοπό. 

16. Το υπ’ αριθμ. 3223/Φ.701.25/20.9.2007 πιστοποιητικό 
πυρασφάλειας, το οποίο ισχύει μέχρι 19.9.2012. 

17. Τον σχηματισθέντα φάκελο μετά των προβλεπο- 
μένων δικαιολογητικών, αποφασίζουμε: 

1. Χορηγούμε άδεια λειτουργίας Οικοτροφείου στο 
Σωματείο Ναυτικών Γονέων παιδιών με ειδικές ανά¬ 
γκες «Η ΑΡΓΩ», το οποίο βρίσκεται στη θέση Ολυμπος 
της επαρχιακής οδού Κορωπίου - Κερατέας του Δήμου 
Καλυβιών Θορικού. 

Το ανωτέρω Οικοτροφείο, το οποίο στεγάζεται σε 
ισόγειο κτίριο, έχει δυναμικότητα δεκαοκτώ (18) κλινών 
και δυνατότητα να περιθάλπονται εφ’ όρου ζωής παιδιά 
ή άτομα και των δύο φύλων με νοητική υστέρηση και 
με κινητική αναπηρία. 

Ειδικότερα το Οικοτροφείο ΑΜΕΑ δυναμικότητας 
δεκαοκτώ (18) κλινών αποτελείται από τους κάτωθι 
χώρους: 

Έξι δίκλινα δωμάτια με ατομικό μπάνιο. 

Ένα δίκλινο και ένα μονόκλινο με κοινό μπάνιο για 
άτομα με κινητικές αναπηρίες. 

Ένα τρίκλινο με ατομικό μπάνιο. 

Δύο μονόκλινα προσωπικού με μπάνιο. 

Ένα δίκλινο δωμάτιο με ατομικό μπάνιο που χρησι¬ 
μοποιείται ως χώρος μόνωσης και προσωρινής νοση¬ 
λείας. 


Χώρος διημέρευσης με τραπεζαρία και καθιστικό. 

Μία κουζίνα και αποθήκη. 

Ένα γραφείο προσωπικού. 

Μία λινοθήκη πλησίον του θαλάμου μόνωσης. 

2. Το ανωτέρω Οικοτροφείο υποχρεούται να προβεί 
στη στελέχωση του με το απαραίτητο προσωπικό, το 
οποίο δύναται να είναι κοινό και με το Κέντρο Διημέ¬ 
ρευσης Ημερήσιας Φροντίδας, όπως έχει εγκριθεί με το 
υπ’ αριθμ. Π3β/Φ.ΓΕΝ/Γ.Πποκ.126833/8.10.2007 έγγραφο 
του Υπ. Υγείας και Κοιν. Αλληλεγγύης και συγκεκριμένα 
με: 

1 Ψυχίατρο-Παιδοψυχίατρο 

1 Διοικητικό 

1 Επιστημονικό Υπεύθυνο 

1 Ψυχολόγο 

1 Κοινωνικό Λειτουργό 

5 Νοσηλευτές/τριες 

5 Επιμελήτριες 

2 Καθαρίστριες 

1 Επιστάτη 

1 Κηπουρό 

1 Μάγειρα 

3. Όπου απαιτείται να προσκομιστούν τα βιβλιάρια 
Υγείας και οι άδειες ασκήσεως επαγγέλματος του ανω¬ 
τέρω προσωπικού. 

4. Ορίζεται εκπρόσωπος του Οικοτροφείου η Πρόε¬ 
δρος του Δ.Σ Παπαστελιανού Δέσποινα, σύμφωνα με το 
από 1077Ζ7 22.3.2007 πρακτικό του Δ.Σ, από 22.3.2007 
μέχρι 22.3.2009. 

5. Ορίζεται Επιστημονική Διευθύντρια του Οικοτροφεί¬ 
ου η Σταθοπούλου Μαρία ιατρός με ειδικότητα Παιδο- 
ψυχιατρικής, η οποία είναι εγγεγραμμένη στο Μητρώο 
του ΙΣΑ με αριθμό 3627. 

6. Ορίζεται Διοικητική Διευθύντρια του Οικοτροφεί¬ 
ου η Παπαστελιανού Δέσποινα, σύμφωνα με το από 
1415Ζ711-6.2007 απόσπασμα πρακτικού του Δ.Σ του ανω¬ 
τέρω Κέντρου. 

7. Ορίζουμε Κοινωνική Σύμβουλο την Κατσαμά Ειρήνη, 
Κοινωνική Λειτουργό της Υπηρεσίας μας. 

8. Κάθε παράβαση της ισχύουσας σχετικής νομοθε¬ 
σίας συνεπάγεται την επιβολή των προβλεπομένων 
κυρώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 31 Οκτωβρίου 2007 

Ο Νομάρχης 
ΛΕΩΝΙΔΑΣ ΚΟΥΡΗΣ 

-♦- 

Αριθμ. 090/13/7.11.2007 (10) 

Τροποποίηση της απόφασης ανάθεσης αρμοδιοτήτων 
και συμπλήρωση ανάθεσης οικονομικών αρμοδιοτή¬ 
των του Διοικητή του ΙΚΑ-ΕΤΑΜ στον Υποδιοικητή. 

Ο ΔΙΟΙΚΗΤΗΣ 

ΤΟΥ ΙΔΡΥΜΑΤΟΣ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 4 παρ. 1 του ν.δ. 2698/53, όπως ισχύει 
σήμερα. 

β) Του π.δ. 266/89 περί του «Οργανισμού του Ιδρύμα¬ 
τος Κοινωνικών Ασφαλίσεων», όπως τροποποιήθηκε και 
ισχύει σήμερα. 

γ) Των άρθρων 15 παρ. 3 του ν. 1573/1985 και αρθρ. 37 
παρ. 4 εδάφιο 3 του ν. 2676/1999. 

2. Τις αποφάσεις μας 090/1/10.2.83 όπως ισχύει σήμερα 
και 090/7/4.7.2007. 

3. Το γεγονός ότι με την παρούσα απόφαση δεν προ- 
καλείται πρόσθετη δαπάνη σε βάρος του Προϋπολογι¬ 
σμού του Ιδρύματος. 

4. Την αναγκαιότητα της συντόμευσης των διαδικασι¬ 
ών για την εύρυθμη και αποτελεσματική λειτουργία των 
υπηρεσιακών μονάδων του Ιδρύματος, αποφασίζουμε: 

Το εδάφιο III, της παρ. 1, του άρθρου 1 της απόφασης 
μας 090/7/4.7.2007 αντικαθίσταται ως εξής: 

Αρθρο 1 

Στους Υποδιοικητές του Ιδρύματος 

III. Υποδιοικητή Αθανάσιο Βλάχο 

α) Για θέματα των Διευθύνσεων της Διοίκησης: 

1. Επιθεώρησης Υπηρεσιών Υγείας 


2. Αναπηρίας και Κοινωνικής Εργασίας 

3. Προμηθειών και Χημικών Υπηρεσιών 

β) Την έγκριση των πρακτικών γνωμοδοτήσεων της 
Νομικής Διεύθυνσης για θέματα των παραπάνω Διευ¬ 
θύνσεων. 

γ) Τη διενέργεια διαγωνισμών προμηθειών και κατα- 
κύρωσης αυτών ποσού αξίας ίσης προς το Ι.ΟΟΟπλάσιο 
αλλά μεγαλύτερης του δΟΟπλασίου του τεκμαρτού ημε¬ 
ρομισθίου της εκάστοτε ανωτάτης ασφαλιστικής κλά- 
σεως, καθώς και ματαίωσης και μη κατακύρωσης των 
διαγωνισμών αυτών και παραπέμπει στην αρμόδια επι¬ 
τροπή για τη διενέργεια των σχετικών διαγωνισμών. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Αθήνα, 7 Νοεμβρίου 2007 

Ο Διοικητής 
ΓΕΩΡΓΙΟΣ ΜΕΡΓΟΣ 

